Vår anbefaling er å velge vitner som er venner, kollegaer, naboer eller andre som ikke får en fordel av testamentet.
Kort forklart kan ikke en person være vitne hvis personen selv, ektefellen eller nære slektninger er tilgodesett i testamentet. Dette omfatter slektninger oppover og nedover, som foreldre, besteforeldre, barn og barnets ektefelle, barnebarn og barnebarnets ektefelle osv. En person kan heller ikke være vitne hvis personens søsken eller svoger/svigerinne er tilgodesett i testamentet.
Hvis samboeren til en person er tilgodesett i testamentet, bør personen ikke være vitne. Det samme gjelder hvis samboeren til noen av slektningene nevnt ovenfor er tilgodesett i testamentet.
En person kan heller ikke være vitne hvis testamentet tilgodeser et selskap, organisasjon, forening, stiftelse eller offentlig institusjon hvor personen er ansatt eller har styreverv. Dette gjelder også personer med verv i organ med samme funksjon som et styre.
Det anbefales ikke at arvinger etter loven er vitner.
En person kan være vitne hvis personen er oppnevnt som testamentsfullbyrder, så lenge personen kan være vitne etter reglene som ellers er nevnt her.
Ved spørsmål, send oss en melding via Min side eller ta kontakt med på chat.